Αγία Τριάδα Εύβοιας

Η Αγία Τριάδα ή Ψάρι είναι μικρή ιδιόκτητη νησίδα στα βόρεια του Νότιου Ευβοϊκού κόλπου, απέναντι και νοτιοδυτικά της Ερέτριας. Έχει έκταση 50 στρέμματα, είναι κατάφυτο (μετά από δενδροφύτευση του ιδιοκτήτη του) ενώ υπάρχει, στη νότια άκρη του, μικρό εκκλησάκι της Αγίας Τριάδας καθώς και στο κέντρο του ενετικός πύργος παρόμοιος με άλλους πύργους της περιοχής (για αυτό και χρονολογείται τον 15ο αιώνα). Κοντά της βρίσκονται οι έτερες βραχονησίδες  Ασπρόνησος και Κολοκύθι.

Αναφέρεται επίσημα για πρώτη φορά το 1961 να απογράφεται στην τότε κοινότητα Ερέτριας. Σύμφωνα με το πρόγραμμα Καλλικράτης, μαζί με την Ερέτρια, την Μαλακώντα, τον Γέροντα και τη Μαγούλα αποτελούν τη δημοτική κοινότητα Ερέτριας  που υπάγεται στη δημοτική ενότητα Ερέτριας του Δήμου Eρέτριας και σύμφωνα με την απογραφή του 2011 δεν κατοικείται«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10649 (σελ. 175 του pdf).

Εξωτερικοί σύνδεσμοι
 Η Αγία Τριάδα από ψηλά στο https://www.youtube.com/

Παραπομπές

κατηγορία:νησιά της Ελλάδας
Κατηγορία:Δήμος Ερέτριας
Κατηγορία:Ελληνικές βραχονησίδες
Κατηγορία:Βραχονησίδες Εύβοιας